Kelē rumpucis

Kelē rumpucis (Helvella queletii, arī Paxina queletii, Helvella solitaria un Acetabula queletii) ir Latvijā ļoti reti sastopama rumpuču ģints sēne. Pirmoreiz Latvijā uzieta 2004. gadā.

 Taksonomija 
Sugu aprakstījis Dž. Bresadola 1883. gadā un devis tai franču mikologa Lisjēna Kelē vārdu.Mycobank: Bresadola, G. 1883. Fungi Tridentini. 1(3):27-42 Pēc diviem gadiem šo pašu nosaukumu kādai sugai deva Šulcers,Search on : Mycobank, Helvella queletii taču viņa nosaukums pēc četriem gadiem tika mainīts uz Gyromitra queletii, bet pašlaik Šulcera domātā suga tiek uzskatīta par parastās bisītes varietāti.Mycobank: Helvella queletii Schulzer, Hedwigia 24 (4): 149 (1885) [MB#547466] Index Fungorum par pareizo nosaukumu uzskata Paxina queletii.Index Fungorum Arī cits nosaukums, Helvella solitaria, var gan būt H. queletii sinonīms, gan attiekties uz citu sugu ar sinonīmu H. confusa.

 Sēnes apraksts 
 Cepurīte: saspiesta no sāniem, sākumā kausveida ar ieritinātu maliņu, vēlāk bļodiņas veida, gluda vai vāji krunkota, maliņa viļņota, vecumā bieži saplaisājusi. Virspuses krāsa tumši brūnganpelēka līdz sarkanīgi brūnai ar retiem sīkiem matiņiem, apakšpuse mitrā laikā tai pašā krāsā, izžūstot gaišāka, īpaši pie kātiņa. Apakšpuse klāta ar gaiši pelēcīgu vai bālganu graudainu apsarmi, kas mikroskopā redzama kā sīku matiņu kušķi.MycoWeb: Гельвелла Келе Platums 2—6 (8) cm. Mīkstums balts, plāns, trausls, ar nepatīkamu peļu smaržu.  
 Kātiņš: Bālgans vai bāli brūngans, dziļi rievains, dzīslas praktiski nepāriet uz cepurīti, nav dobs. Garums 1—5 (11) cm, resnums 0,7—1,5 (4) cm (lielākos skaitļus iekavās norāda Ziemeļamerikas avots). 
 Sporas: bezkrāsainas, eliptiskas, galos noapaļotas, vienšūnas, gludas, ar vienu lielu eļļas pilienu, 17—22/10,5—14 µm.California Fungi — Helvella solitaria
 Aski: ar astoņām sporām, 170—225/13—16 µm.
 Parafīzes pavedienveidīgas, gaiši brūnas, ar šķērssienām, sākotnēji noapaļotās, bet vecumā smailās galotnes virzienā paplašinās līdz 4—8 μm.Агеев Д. В., Бульонкова Т. М. Лопастник Келе (Helvella queletii) – Грибы Сибири

 Augšanas apstākļi 

Saprotrofs, iespējams, ka veido mikorizu. Aug pa vienam gaišos dažādu koku mežos un apstādījumos, smilšainās augsnēs, reti uz pūstošas koksnes, pavasarī un vasarā. Ļoti rets Latvijā, biežāks Rietumeiropā, biežs Ziemeļamerikā, atrasts arī Indijā un Ziemeļāfrikā.Kuo, M. (2012, October). Helvella queletii species cluster. MushroomExpert.ComDiscover Life map

 Barības vērtība 

Datu par ēdamību nav. Svaigas sēnes nepatīkamā smarža un garša dažiem avotiem dod pamatu ieskaitīt to neēdamajās sēnēs. Энциклопедия грибов: Гельвелла Келе Arī Latvijas avoti to nosauc par neēdamu.Fungi.lv: Kelē rumpucis

 Līdzīgās sugas 

Kātkausa rumpucis ir ar līdzīgas formas un krāsas cepurīti, taču atšķirībā no tā, Kelē rumpucim ir gaišs, krasi dzīslots kātiņš.Fungikingdom: Mycology lessons, articles, photos and descriptions of northeastern fungi by Dianna Smith Kausa rumpucis un Latvijā neatrastais Helvella costifera atšķiras ar to, ka to kātiņa dzīslas lielā garumā turpinās un zarojas uz cepurītes apakšdaļas, kamēr Kelē rumpucim tās turpinās tikai dažus milimetrus.

 Ārējās saites 

 Youtube — The wonderful world of mycology: Paxina queletii ( Helvella solitaria - Helvella queletii)
 Index Fungorum
 Mycobank
 NCBI taksonomijas datubāze
 Mikologu biedrība: Latvijā konstatētās sēņu sugas 

 Atsauces 

Kategorija:Asku sēnes